อยากจะสอบถามคุณเกี่ยวกับเรื่องทางเพศหน่อยนะครับ พอดีว่าไม่มีประสบการณ์ เเล้วกังวลมาก 1. น้ำใส ๆ ที่ออกตอนโดนกระตุ้นคือน้ำหล่อลื่นใช่ไหมครับ 2. น้ำใส ๆ ไม่เหนียวมีกลิ่นเหม็นคาว มันมีโอกาสเหม็นจากการสะสมของฉี่หรือขี้เปียกไหมครับ( พอดีว่าผมไม่ค่อยทำความสะอาด) 3. ผมไม่ได้ช่วยตัวเองมา3 วันเเล้ว ไปมี เพศสัมพันธ์โดยไม่ได้สอดใส่โดยตรง ทำท่าหมือนมีไรกัน (ทำผ่าน กกน ทั้งคู่ พอมีน้ำใสๆ ตามข้อที่ 1 เลยหยุด) เลยกังวลว่ากลัวมันจะเป็น อสุจิมากเลยครับ ปล. กังวลมากเลยครับ
สวัสดีค่ะ น้ำใสๆ ที่ออกมาจากอวัยวะเพศชาย เมื่อได้รับการกระตุ้นทางเพศ ก็คือน้ำหล่อลื่น (pre-ejaculatory fluid) ซึ่งจะลักษณะเหนียวใส ไม่มีสี สร้างจากต่อม bulbourethral gland (หรือต่อม Cowper' gland) และต่อม periurethral gland (หรือ glands of Littre) โดยจะสร้างออกมาเมื่อได้รับการกระตุ้นทางเพศ มีหน้าที่ลดความเป็นกรดในท่อปัสสาวะและในช่องคลอด เพื่อให้มีสภาพแวดล้อมที่เหมาะสมต่อการมีชีวิตรอดของอสุจิ และช่วยในการหล่อลื่นขณะมีเพศสัมพันธ์ด้วยสำหรับกลิ่นนั้น อาจมีกลิ่นคาวเล็กน้อยได้ หรืออาจมีกลิ่นของปัสสาวะปนก็ได้ แต่จะไม่ได้เหม็นจนผิดปกติสำหรับขี้เปียก (smegma) จะมีลักษณะเป็นเมือกสีขาวขุ่น ประกอบด้วยเซลล์ผิวหนัง และเซลล์เยื่อบุผิวที่ตายแล้ว ปนกับไขมันที่ขับออกจากผิวหนัง และน้ำเมือกที่ออกมาจากต่อมลูกหมาก และน้ำที่ออกจากต่อมต่างๆ ภายในท่อปัสสาวะ ซึ่งขี้เปียกจะเกาะอยู่ใต้หนังหุ้มปลาย บริเวณส่วนหัวของอวัยวะเพศชาย หากไม่ล้างทำความสะอาดบ่อยๆ ขี้เปียกอาจเป็นแหล่งสะสมของเชื้อแบคทีเรีย และทำให้เกิดกลิ่นเหม็นได้ ดังนั้น เวลาอาบน้ำทุกครั้ง ควรถลกหนังหุ้มปลาย และล้างทำความสะอาด โดยอาจใช้นิ้วถูเบาๆ แต่ไม่ควรใช้สบู่ที่มีความรุนแรงฟอก นอกจากนี้ทุกครั้งที่ปัสสาวะ ควรถลกหนังหุ้มปลาย เพื่อป้องกันปัสสาวะตกค้างหมักหมมด้วย และก่อนใช้มือจับอวัยวะเพศ ควรล้างมือให้สะอาดก่อนด้วย นอกจากนี้ ไม่ควรโรยแป้งหรือทาอะไรที่อวัยวะเพศ เพราะจะทำให้เกิดการหมักหมมเพิ่มได้ส่วนการมีเพศสัมพันธ์ หากไม่ได้มีการสอดใส่ มีแต่การถูอวัยวะเพศภายนอก อีกทั้งยังใส่กางเกงในอยู่ทั้งฝ่ายหญิงและฝ่ายชาย และยังไม่มีการหลั่งน้ำอสุจิเกิดขึ้น มีแค่น้ำหล่อลื่นออกมา โอกาสที่จะตั้งครรภ์ก็ไม่มีค่ะ